लिंगदोह समिति की सिफ़ारिशों के चलते यह भी हुआ कि छात्र संघ में छात्राओं के प्रतिनिधित्व की गुंजाइश सीमित हो गयी। इसके खिलाफ आइसा ने छात्राओं के लिए पद सृजित करने की मांग की। आइसा की मांग पर 2016 में पहली बार छात्र संघ में छात्रा प्रतिनिधि पद सृजित हुआ और इस पद पर आइसा की शिवानी पाण्डेय चुनी गयी। इसी समय में श्रीनगर में ए। आई। डी। एस। ओ। की सक्रीयता भी शुरू हुई। 2016 में ही छात्र संघ में सहसचिव पद पर ए. आई. डी. एस. ओ.की कुसुम पाण्डेय चुनाव जीती। और यह वर्ष 2018 तो विशेष है। इस वर्ष में उपाध्यक्ष पद पर आइसा के अंकित उछोली 2914 वोट हासिल कर विजयी रहे। सहसचिव पद पर ए. आई. डी. एस.ओ. की पूजा भण्डारी ने 3366 मत प्राप्त करके जीत हासिल की। इतना ही नहीं विश्वविद्यालय प्रतिनिधि पद पर एस. एफ.आई.के हरीश तिवारी को भी 868 वोट प्राप्त हुए।